Sakeman dood, vrou beseer in skieteryChrisna en Botes van der Merwe. Foto: Facebook [OPVOLG] Klik hier om die opvolgberig te lees. Die eienaar van ŉ jagonderneming in Limpopo is dood en sy vrou in ŉ ernstige toestand in die hospitaal ná ŉ skietery Dinsdagaand in hul huis. Botes van der Merwe, eienaar van Botes Hunting Safaris op Modimolle, en sy tweede vrou, Chrisna, het omstreeks 22:00 stry gekry in hul huis by Guineafowlstraat 39 op die Koro Creek-gholflandgoed. Hulle het blykbaar na die slaapkamer gegaan en daar op mekaar geskiet. AO James Findlay, plaaslike polisiewoordvoerder, sê Botes is op die toneel dood verklaar, maar sy vrou is eers na die St. Vincent-hospitaal op Bela-Bela gebring en van daar per helikopter na ŉ Pretoriase hospitaal. Sy verkeer in ŉ kritieke toestand. Hy sê die polisie doen tans ŉ geregtelike doodsondersoek, maar namate hul ondersoek vorder, kan dit in ŉ moordsaak verander word.